11. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΣΥΓΚΟΙΝΩΝΙΩΝ Αριθ. 138387 της 29/29 Απρ. 1954 Περί αναγραφής του αριθμού καρτέλλας εις τα συντασσόμενα συμβόλαια αγοραπωλησίας αυτοκινήτων. Εν όψει του άρθρ. 2 παρ. 4 του Νόμ. 2367/1953 «περί τίτλων κυριότητος, ταξινομήσεως, αδειών κυκλοφορίας και φορολογίας αυτοκινήτων» και τροποποιούντες την υπ’ αριθ. 180501/29.9.1953 κοινήν απόφασιν ημών, δι’ ης ενεκρίθη υπόδειγμα περιλήψεως συμβολαίου αγοραπωλησίας αυτοκινήτων κλπ. Αποφασίζομεν όπως εις παν συμβόλαιον μεταβιβάσεως αυτοκινήτου και αυτοκινήτου ποδηλάτου (μοτοσυκλέττας) κλπ. δι’ ο εξεδόθη άδεια κυκλοφορίας μετά την 1ην Ιαν. 1954 αναγράφεται και ο αριθμος καρτέλλας του μεταβιβαζομένου ως ανωτέρω οχήματος ως επίσης και εις την συντασσομένην ταυτάριθμον περίληψιν τούτου και δη προ του ονοματεπωνύμου και διευθύνσεως δικαιοπρακτούντων και προ της υπαρχούσης μικράς διαχωριστικής γραμμής. 